عبد لكريم لحضريوي (خلاق ف تازة ف 6 مارس 1972) كوايري مغريبي لعب بين 1989 و 2005 و كان كايلعب مدافع ف ليسر. هو من أحسن لمدافعين لعسريين لّي عرفاتهوم لكورة لمغريبية. لحضريوي بدا لكاريير ديالو ف ليفار لّي لعب معاهوم 7 سنين قبل ما يمشي يحتارف ف أوروپا مع بينفيكا لبرطقيزي و آلكمار لهولندي وشارلوروا لبلجيكي. لحضريوي لعب 72 ماتش دولي معا لمونتاخاب و 2 كيسان د لعالم ف 94 و 98. لحضريوي خلاها متورخة حيت هو لّي كان مورا 2 د لبيوت لحاسمين ف تّأهل د لمغريب ل كاس لعالم و تقريبا ب نفس طّريقة: ف 93 كان هو لّي صونطرا ل لغريسي فاش ماركا ب رّاس لبيت د تّاهل كونطر زامبيا و عاودها ب نفس طّريقة ف 98 ف لماتش لّخر د لإيقصائيات ضد غانا فاش سونطرا ل خالد رغيب. ماتشات : 72 أول ماتش دولي : 18 غشت 1992 ضد ميريكان أول بيت دولي : 6 فبراير 1994 ضد سلوفاكيا عدد لبيوتا: 4 2 لمشاركات ف كأس لعالم : 1994 و 1998 6 لمشاركات ف كأس إفريقيا للأمم : 1992, 1998, 2000, 2002 صّفحة د عبد لكريم لحضريوي من سّيت د national-football-teams.com